న్యూఢిల్లీ: బరువు ఎక్కువగా ఉన్న విమాన సిబ్బందిపై ఎయిర్ ఇండియా మరోసారి చర్యలు చేపట్టింది. సుమారు 57 మందిని ఫ్లైట్ డ్యూటీ నుంచి గ్రౌండ్ డ్యూటీకి మార్చింది. వీరిలో కొందరు ఎయిర్ హోస్టెస్ కూడా ఉన్నారు. ఎయిర్ ఇండియాలో 3800 మందికిపైగా కేబిన్ సిబ్బంది ఉన్నారు. ఇందులో 2500 మంది మహిళలు. అందరికీ తరచుగా వైద్య పరీక్షలు నిర్వహిస్తారు. ప్రమాణాలకు మించి బరువు ఉన్న వారిని తాత్కాలిక అనర్హులుగా ప్రకటిస్తారు. బరువు తగ్గేందుకు వారికి మూడు నెలల గడువు ఇస్తారు. ఆలోగా బరువు తగ్గితే తిరిగి ఫ్లైట్ విధులు కేటాయిస్తారు. లేని పక్షంలో శాశ్వతంగా గ్రౌండ్ డ్యూటీకి పరిమితం చేస్తారు. 2015 సెప్టెంబర్లోనూ ఎయిర్ ఇండియా అధిక బరువున్న 125 మంది సిబ్బందిని ఫ్లైట్ విధుల నుంచి తప్పించింది.
newdhilly: baruvu ekkuvagaa unna vimana sibbandipai air india marosari charyalu chepattindi. sumaru 57 mandini flite dutey nunchi ground duteaki maarchindi. veerilo kondaru air hostes kuudaa unnaaru. air indialo 3800 mandikipaigaa kebin sibbandi unnaaru. indulo 2500 mandi mahilalu. andarikee tarachugaa vaidya pareekshalu nirvahistaaru. pramaanaalaku minchi baruvu unna vaarini taatkaalika anarhulugaa prakatistaaru. baruvu taggenduku vaariki moodu nelala gaduvu istaaru. aalogaa baruvu taggite tirigi flite vidhulu ketaayistaaru. laeni pakshamlo saasvatamgaa ground duteaki parimitam chestaaru. 2015 septemberlonu air india adhika baruvunna 125 mandi sibbandini flite vidhula nunchi tappinchindi.